
Mga mananakop sa Iraq, layas! 


mapang-api at lubhang mapangwasak ang 

pananalakay at pananakop ng imper-yalistang 
US sa Iraq. Habang nagtatagal ang pananalakay ng 
US, lalong lumalakas ang sigaw ng mamamayan ng 
Iraq at buong daigdig: palayasin ang mga 
imperyalistang mananakop sa Iraq! 

Gamit ang superyor na mga armas, walang 
pakundangang nilapastangan ng US ang pambansang 
soberanya at kasarinlan ng Iraq. Pilit pinagtatakpan 
ang katotohanan ng brutal na pana-nalakay at 
okupasyon ng palamuting "kalayaang Iraqi". 

Sa ikatlong linggo ng pananalakay, libu-libong 
sibilyang Iragi, bukod pa sa mga sundalo, ang pinatay 
ng duwag at walang habag na pagpapaulan ng mga 
bomba at pamamaril ng mga mananalakay. Sa 
Baghdad pa lamang, mahigit 100 ang mga sugatang 

dinadala sa mga ospital sa bawat 


C eer: sa arogansya, walang katarungan, iligal, 


Tampok ang mga kaso ng pamamaril ng mga 
inosente sa mga tsekpoynt, pananakot, pwersahang 
panghahalughog sa mga bahay at walang piling pang- 
aaresto ng mga kalalakihan. 

Tampok din ang pangwawasak sa mga bahayan, 
palengke, ospital, gusali, kalsada, tulay, paliparan, 
instalasyon ng masmidya at komunikasyon at iba 
pang mahahalagang imprastrukturang sibilyan. 

Sa mga lugar na sinakop na ng mga mana-nalakay, 
lumalaganap ang kagutuman at pagka-uhaw. Sadyang 
winasak o inipit ang mga suplay ng pagkain at tubig 
na lalong nagpalala sa hirap nang kalagayan ng 
mamamayan. 


TALIWAS SA INAKALA NG MGA MANANALAKAY NA 
magiging madali at mabilis ang kanilang pananakop, 
maraming kabiguan at sagabal ang sumalubong sa 
armadong agresyon ng US at UK. 


Tumatagal ang 
pananalakay sa Iraq 


Mga tampok sa 
isyung ito... 


PAHINA 3 


Pambobomba sa Davao 


Labanan sa Bulacan: 
7 patay, 11 sugatan 

Kahit pa gamit ang mas 
mahihinang uri ng mga sandata, na 
animo'y mga bato lamang sa harap 
ng mga high-tech na kagamitang 
pandigma ng mga mananalakay, 
nagpamalas ang mamamayang 
Iragi ng kapuri-puring patri- 
yotikong paglaban--kapwa sa 
pamamagitan ng armadong paki- 
kibaka at mga protestang masa. 

Tiyak na haharap pa ang mga 
mananalakay na pwersa sa higit na 
matinding paglaban ng mga Iraqi. 
Bawat araw na tumatagal ang 
labanan, lalong nahihirapan ang 
mga mananalakay hindi lamang 
dahil sa mga pag-atake ng mga 
regular at di regular na armadong 
pwersa at paglulunsad ng "people 
power" ng mga Iraq, kundi pati sa 
naiipong diplomatiko at pam- 
pulitikang presyur laban sa 
okupasyon. 

Maitaguyod man ng US at UK 
ang kanilang armadong presensya 
sa mga syudad, makontrol man ang 
mga simbolo ng awtoridad ng 
rehimen ni Saddam Hussein, at 
makapagtayo man ng bagong 
pampulitikang awtoridad sa lubos 
nilang nakokontrol, tiyak na 
daranas ito ng higit pang 
kahirapan sa hinaharap. 

Ang Ang Bayan ay inilalabas sa 
wikang Pilipino, Bisaya, Iloko, Hili- 
gaynon, Waray at Ingles. 

Maaari itong i-download mula sa 
Philippine Revolution Web Central na 
matatagpuan sa: 

www.philippinerevolution.org. 

Tumatanggap ang Ang Bayan ng 
mga kontribusyon sa anyo ng mga 
artikulo at balita. Hinihikayat din ang 
mga mambabasa na magpaabot ng 
mga puna at rekomendasyon sa ikau- 
unlad ng ating pahayagan. Maaabot 
kami sa pamamagitan ng email sa: 

angbayan@yahoo.com 


KITANG-KITA NG BUONG MUNDO 
ang kawalang-katarungan, kawalan 
ng moral at ligal na batayan ng 
gera ng US sa Iraq, ang kasibaan 
ng US sa likod nito: ang kabi- 
kabilang pagsisinungaling ng US 
para mabigyang katwiran lamang 
ang gera: ang tindi at lawak ng 
pagpatay, pamiminsala at pang- 
wawasak na idinudulot nito sa 
Iraq. 

Ngayon pa lamang ay umaani 
na ang US ng walang kapantay na 
poot ng mamamayang Iraqi, ng 
mga Arabo at Muslim at ng 
malawak na mamamayan ng daig- 
dig. Lumalaganap ang panawagang 
tumututol sa okupasyon ng US sa 
Iraq at para sa kagyat na pag-alis 
ng mga tropang Amerikano mula sa 
bansa. 

Galit na galit sa US ang 
mamamayan sa Middle East. Ang 
kaugnay na kaisahang Arabo at 
Muslim laban sa sabwatan ng US at 
Israel laban sa Palestine ay higit 
pang pinahigpit at pinalawak 
ngayon ng kaisahan nila laban sa 
pananalakay ng US at UK sa Iraq. 
Maraming Arabo mula sa Syria, 
Egypt, Libya, Jordan, Lebanon at 
iba pang bansa sa Middle East ang 
nagpahayag ng kahandaang 


Nilalaman 


Editoryal 

Gera sa Iraq 
Tuluy-tuloy na protesta 
Pambobomba sa Davao 
Narito ba si Meiring? 
Mga ulat koresponsal 


Presyo ng saging 
Dagundong ng Bikol 
Proyektong Kasaba 


Matatagumpay na Opensiba 
Balita 


Ang Ang Bayan ay inilalathala dalawang beses bawat buwan 
ng Komite Sentral ng Partido Komunista ng Pilipinas 


tumulong sa paglaban ng Iraq sa 
agresyon ng US at UK. Ang iba sa 
kanila ay nasa loob na ng bansa. 

Labis na kagalit-galit ang asal- 
buwitreng pagsakmal ng mga 
kumpanyang US sa lahat ng mga 
kontrata para diumano sa rekon- 
struksyon ng Iraq. Para rin umano 
rito ang pagsamsam ng US ang 
P1.9 bilyong deposito ng 
gubyerno, negosyante at mama- 
mayang Iraqi sa mga bangko sa US. 
Buong-takaw na kinakamkam ng US 
ang lahat ng pakinabang-- kahit 
ang UK, ang pangunahing alyado 
nito sa gera, ay nangangamba na 
pagtitirhan lamang ito ng mumo 
ng US. 


ANG PANANALAKAY NG US SA IRAQ 
ay dinadala sa sukdol ng kaig- 
tingan ng kontradiksyon sa pagitan 
ng malawak na mamamayan at 
nakararaming bayan sa daigdig at 
ng nangungunang imperyalismong 
US. 

Ang sukdulang unilateralismo 
ng US ay sumagasa sa dating 
sistema ng pakikipag-ugnayan nito 
sa France, Russia, Germany, China, 
mga bansang Arabo at iba pang 
malalaking bansang may 
malalaking interes din sa Iraq at 
Middle East. B Pinalalala ng 
unilateralismong ito ang inter- 
imperyalistang kontradiksyon at 
gayundin ang kontradiksyon sa 
pagitan ng superpower na US at iba 
pang mga bansa. 


Binabago nito ang inabot nang 
sistema ng pandaigdigang relasyon 
ng mga bansa. Lantarang bina- 
lewala ng US ang United Nations 
nang salakayin nito ang Iraq. Sa 
gayon, naging inutil at naiwan na 
lamang itong tagaligpit ng kalat at 
tagapunas ng dugo ng pananalanta 
ng nagsosolong superpower. Sa 
harap nito, kahit ang NATO, ang 
alyansang militar ng US at Europe, 
ay nawalan ng katuturan liban sa 

pagkokoordina ng “humanitarian 
assistance”. 

Sa kabilang panig, maka- 
buluhan na muling nabuhay ang 
Non-Aligned Movement at tumin- 
dig ang Arab League laban sa 
sukdulang agresyon at unilate- 
ralismo ng US. Tiyak na hahantong 
ang lahat nang ito sa ibayong 
kaguluhang pandaigdig. 

Walang araw na lumilipas na 
walang demonstrasyon sa iba't 


ibang panig ng mundo, pati na sa 
US at mga pangunahing 
imperyalistang bansang kasapakat 
ng US, laban sa agresyon sa Iraq. 
Kapantay at, sa maraming lugar, 
hinihigitan ng mga demons- 
trasyong ito sa mga gahiganteng 
protesta laban sa gerang agresyon 
ng US sa Vietnam noong 1965-75. 
Binuhay ng gera sa Iraq ang muling 
pag-ibayo ng kasiglahan ng 
kilusang  anti-imperyalista sa 


daigdig. 

Sa kagyat, marapat na pag- 
ibayuhin ang paglaban upang 
palayasin ang mga mapanalakay na 
tropang Amerikano at UK sa Iraq. 

Nagsisilbing matabang lupa 
ang kasalukuyang lumalalang kala- 
gayan ng krisis, represyon at gera 
para sa pagsulong ng mga paki- 
kibaka para sa pambansang 
pagpapalaya, demokrasya at sosya- 
lismo sa buong daigdig. AB] 


Madugong pananalakay at pananakop sa Iraq 


ikatlong linggo ng 


pambobomba at 


buong syudad. Apektado nito ang mga pasilidad na 


a 
C parsangamon pwersahang napasok na ng mga 

talibang pwersa ng militar ng US ang syudad ng 
Baghdad, ang kabisera ng Iraq. Gayunman, hindi pa 
rin lubusang nagtatagumpay ang pananalakay at 
pananakop ng mga pwersang US at United Kingdom sa 
Iraq. Bagamat malaki ang disbentahe sa kagamitang 
pandigma, magiting na nakipaglaban ang mga 
sundalong Iraqi at nagpahirap sa kampanya ng 
pananalakay at pananakop ng US. 


PAGTARGET SA MGA SIBILYAN 
Sadyang tinarget ng mga pwersang US at British 
ang mga sibilyan at mga sibilyang pasilidad upang 
paluhurin ang mamamayang Iraqi sa kapang- 
yarihan ng US. Matapos nang 20 araw, libu-libo 
ng mga sibilyang ang napatay at nasugatan. 
Sa Baghdad, na siyang sentro ng 
pambobomba ng US, umaabot na 100 


NA at bomba ang Radwaniyeh, 


oras-oras na 


sibilyan 
naiuulat na biktima ng araw at gabing pambobomba. 
Kasabay ng kanilang "pag-agaw" sa internasyunal na 
paliparan na nasa labas ng Baghdad, winasak nila ang 
pangunahing plantang nagsusuplay ng kuryente sa 


ang 

nagsusuplay ng maiinom na tubig at ang normal na 
operasyon ng mga ospital. 

Sa Basra, timog ng Iraq, pinasabog ng mga 
tropang British ang isang malaking bodega na puno 
ng pagkain na nakalaan para sa ilang linggong suplay 
ng syudad. Binomba rin nila ang pasilidad na 
nagsusuplay ng maiinom na tubig sa 1.5 milyong Iraqi 
sa katimugang Iraq at ang pangunahing plantang 
nagsusuplay ng kuryente sa buong Basra. 

Sa Hillah, isang maliit na bayan sa sentral na 
bahagi ng Iraq, mahigit 60 ang agad na namatay nang 
pinasabugan ito ng US at UK noong Abril 3. Marami sa 
namatay ay mga bata na tinamaan ng mapanirang 
cluster bomb (bombang naglalaman ng daan-daang 
maliliit na bomba na ikinakalat 
at pinasasabog sa isang 
malawak na saklaw). Daan-daan 
pa ang sugatan. Mas marami ang 
nabaon na lamang sa kani-kanilang mga 
bahay at hindi na naitala. 

Ilang araw bago nito, walang kaabug-abog na 
pinagkakanyon ng mga tangkeng Amerikano ang 
isang bus na puno ng sibilyan sa Hillah. 

Kasabay nito, pinaulanan ng US ng mga missile 
isang maliit na 
komunidad sa laylayan ng Baghdad, kasabay ng "pag- 
agaw" ng mga pwersang Amerikano sa paliparan sa 
Baghdad. Pinaghihinalaan ng US na base ng mga 
regular na pwersang Iraqi ang komunidad. 
Labingwalong sibilyan ang agad na namatay, 12 rito 
ay mga bata. 

Sa Nasiriyah, isang palengke ang pinasabugan ng 
cluster bomb noong Marso 29. Umabot sa 250 ang 
agad na namatay sa loob ng kani-kanilang mga bahay 
nang tamaan ng maliliit na bomba. 


Sa Najaf, minasaker ng mga 
sundalong Amerikano ang pitong 
kababaihan at mga bata nang hindi 
agad huminto ang kanilang 
sasakyan sa harap ng isang 
tsekpoynt doon. Ilang oras 
matapos ang masaker, binaril 
naman ng isang Amerikano ang 
isang sibilyang Iraqi sa takot na 
may dala itong bomba. 

Sa malapit na rehiyon ng 
Haidariya, 15 myembro ng isang 
pamilya ang namasaker nang 
pinasabugan ng isang helikopter 
na Apache ang kanilang 
sinasakyang trak. Nagpaulan din 
ng mga bomba ang US sa Shuale, 
isang distrito sa laylayan ng 
Baghdad. 


LABANAN SA BAGHDAD 

Gamit ang mga tangkeng 
suportado ng mga eroplanong 
pandigma, pwersahan nilang 
pinasok at inokupa ang ilang 
susing gusali ng gubyernong Iraq. 
Winasak ang mga pasilidad sa 
kuryente pati na ang mga istasyon 
ng telebisyon at radyo. 

Gayunman, tuluy-tuloy ang 
pakikipagpalitan ng putok ng mga 
sundalong Iraqi. Nakapakat at 
nakakubli sila sa mga piling 
estratehikong ruta sa buong 
syudad. Maya't maya'y napapaatras 
nila ang mga tropang Amerikano. 
Upang gapiin ang mga pwersang 
Iraqi, tatlong batalyon ng US Air 
Force sa Nasiriyah at Najaf ang 
kinuha upang sumaklolo sa 
kanilang mga tropa sa Baghdad. 

Bagamat naokupa na ang ilang 
gusali, hindi pa rin nila lubusang 
nakokontrol ang Baghdad. Kahit 
ang paliparang unang "inagaw" 
nila sa katimugang bahagi ng 
Baghdad ay di pa rin lubusang 
nagagamit. 

Maraming mga sundalong 
Amerikano ang ngayo'y nasusukol 
sa loob ng syudad, putol sa 


Noong Abril 5... 


130,000 tropang Amerikano at British ang aktwal na sumalakay sa 
mga syudad ng Iraq, bahagi ng 250,000 kabuuang pwersa na nasa 
Gulpo. Nakapagpalipad na ang US at UK ng 725 Tomahawk cruise 
missiles, nakapaglunsad ng 18,000 air missions, nagpasabog ng 50 
cluster bombs at nagpakawala ng 12,000 "precision-guided missiles." 
Magpahanggang sa kasalukuyan, O o walang sandata para sa 
maramihang pamiminsala ang natutuklasan. 1,500,000 mamamayan 
sa katimugan ng Iraq ang walang maiinom na tubig. 200,000 bata 
sa katimugan ng Iraq ang nanganganib mamatay dahil sa pagtatae. 
17,000,000 mamamayang Iraqi ang umaasa sa ayudang pagkain, na 
ngayon ay nakatigil dahil sa gera. 600 oil wells at ripeneriya ang 
nakapailalim na sa kontrol ng mga British at Amerikano. 80 bilyong 
dolyar ang inilaan ng kongreso ng US upang punan ang lumalaking 


gastusin sa digma. 


kanilang suplay, walang tropang 
reimporsment at napapalibutan ng 
mga di regular na pwersang Iraqi. 
Pangunahin silang nakaasa sa 
suportang panghimpapawid ang 
kanilang pag-atras o pag-abante. 


MGA KASWALTI 
SA MGA MANANALAKAY 
Hindi na maiwasan ng US na 
ilantad ang kanilang mga tropa sa 
ganting-salakay ng mga Iraqi. 
Papataas ang bilang ng kanilang 
mga kaswalti. Ayon sa mga 
independyenteng ulat nitong 
Abril 6, umaabot na sa 255 


ang napatay na 
Amerikanong sundalo, 92 ang 
missing, 785 ang 


sugatan at 15 ang 
nabibihag ng mga 
sundalong Iragi. 

Lumalaban ang 
mga sundalong 
Iraqi gamit ang 
kanilang pagka- ~i 
kapusisyon at 
kaalaman sa lugar 
upang pana-pana- 
hong paatrasin at/o ilihis 
ang mga mananakop. Pinag- 
babayaran nila ng mataas ang 
bawat operasyong naila-lantad 


““tinitiwalag” at 


nila ang kanilang mga tropa at 


kagamitan. Sa panig ng mga 
sundalong Iraqi, 1460 na ang 
napapatay dulot ng mga 


pamboboma, 800 ang sugatan at 
985 ang nabibihag sa digma. 


KONTROL SA MIDYA 
AT PROPAGANDA 

Upang kontrolin ang impor- 
masyong dumadaloy mula sa Iraq, 
ipinakat ng US at UK ang mahigit 
600 mamamahayag sa kanilang 
mga yunit militar. Oras-oras, 
inilalabas nito ang mga 
pahayag ng sentrong 
kumand ng US. Katulad 

ng kanilang mga ka- 
trabaho sa loob 
ng Iraq, mahig- 
pit na minaman- 
manan ng mga tropang 
militar ang kanilang mga 
binobrodkas. Idinidikta ng mga 
tropa kung ano ang laman at kailan 
lamang sila maaaring magbrodkas. 
Ang mga sumusuway sa kanilang 
mga utos nila ay agad na 
sinisipa sa 
pwesto. Binabalaan at tinatakot 
ng US ang lahat ng iba pang 
mamamahayag na hindi nagpa- 
ilalim sa kanilang kumand. IAB 

Mga patriyotikong 
grupo, tuluy-tuloy 
na nagprotesta 


uluy-tuloy ang mga protes- 
Tes anti-gera sa buong 

bansa ng ibat ibang 
demokratiko at patriyotikong pwer- 
sa. Kasabay ng pagtutol ng karami- 
han sa imperyalistang digma na 
inilunsad ng US laban sa Iraq, 
kinukundena rin ng mga nagrali at 
nagprotesta ang todo-todo gerang 
inilulunsad ng rehimeng US- 
Macapagal-Arroyo sa Mindanao. 


Tigilan na ang gera sa 
Mindanao at pagsuporta sa gera sa 
Iraq! Ito ang nagkakaisang 


panawagan ng mamamayang Moro 
sa mga protesta nila sa gubyer- 
nong Macapagal-Arroyo at Bush. 

Sa pamumumuno ng Bangsa- 
moro Alliance Against Injustice, 
nagdaos ang mamamayang Moro ng 
isa sa pinakamalaking kilos protes- 
ta sa kasaysayan ng Cotabato City 
nitong Abril 2. Iginiit nila sa rehi- 
men na ipatupad ang tigil-putukan 
upang maiwasan ang patuloy na 
paglikas at nang sa gayon ay mak- 
abalik na sa kanilang mga tahanan 
ang mga sibilyan. Nanawagan din 
sila na iatras ng gubyernong 
Macapagal-Arroyo ang suporta nito 
sa pananalakay ng US sa Iraq. 

Umabot sa 5,000 na nagmartsa 
sa Ayala Avenue, Makati City noong 
Marso 28. Pinamunuan ang kilos 
protestang ito ng iba't ibang 
grupong relihiyoso, mga propesyu- 
nal, negosyante at dinaluhan ng 
Bayan, KMU, KMP, Gabriela, 
Kadamay, Anakpawis at iba pang 
pangmasang organisasyon. 

Sa Baguio City, humiga sa 
Session Road ang mga kasapi ng 
mga militanteng grupo at 

IN 


estudyante bilang 
protesta. Nagdaos 
ng misa sa mga 
lunsod ng Laoag, 


Vigan at San 
Fernando, La 
Union sa rehiyon 
ng Ilocos. Bago 
tumulak ng 
Makati, ang mga 


delegado ng Pangasinan, Tarlac at 
Pampanga ay nagdaos ng maikling 
rali sa San Fernando City, 
Pampanga habang naglunsad ng 
caravan naman ang mga Nova 
Ecijano mula (Cabanatuan City. 
Ganito rin ang ginawa ng mama- 
mayan na galing sa lunsod ng 
Bulacan, Laguna at Naga. 

Sa Kabisayaan, nagdaos ng mga 
martsa-rali sa Cebu City sa pamu- 
muno ng Bayan at Justice not War 
Coalition (JINWC) Tagbilaran City sa 
Bohol. Bago ito, nagpasa ng reso- 
lusyon ang lokal na gubyerno rito 
na kumukundena sa gera sa Iraq at 
nananawagang bawiin ng gubyer- 
nong Macapagal-Arroyo ang supor- 
ta dito. May pangkulturang rali sa 
Bacolod City sa Negros habang 
nagdaos ng 'interfaith forum 
(porum ng iba't ibang pananam- 
palataya) at pananalangin sa 
Tacloban City sa Leyte. 

Nagprusesyon sa Davao City 
ang JNWC, US Troops OUT of 
MindaNOW! Bago nito, umikot sa 
buong isla ang manipesto ng mga 
ng obispong Katoliko na nanawa- 
gang itigil ang gera sa Iraq at 
Mindanao at pairalin ang katarun- 
gan. Martsa-protesta naman sa 
General Santos City na dinaluhan 

ng mga nagmula sa mga prubinsya 
ng Socsargen. May candle march sa 
Cagayan de Oro City. 

Kasabay ng mga demonstras- 
yon, naglunsad rin ng iba't iba 
pang tipo ng protesta ang iba pang 
sektor ng lipunan. 

Noong Marso 27, mula sa iba't 
ibang bahagi ng bansa nagtipun- 
tipon ang mga artista at mga 
kinatawan nila sa Solidarity for 
Gathering for Peace sa Cultural 
Center of the Philippines. 
Hinikayat ng premyadong direktor 
ng pelikula at makatang si Marilou 
Diaz Abaya ang lahat ng mga 
artista na matapang na magpa- 
hayag sa kanilang mga likhang sin- 
ing. Dumalo ang mga kasapi ng 
Concerned Artists of the 
Philippines, mga kinatawan ng Art 
Association of the Philippines, 


PETA, Ugat-Lahi, Gabriela, 
Mindanao People's Coalition, 
Philippine Islamic Council, 


Mindanao Comission on Women at 
iba pa. Nagkaroon din ng parehong 
pagtatanghal sa Davao City, 
Cagayan de Oro City, Iloilo City at 
New York City sa USA. Mahigit 400 
mamamayahag at mga mangga- 
gawa sa midya naman ang lumagda 
sa anti-gerang manipesto sa 
“Media for Peace”. TAB] 


Mga pambobomba sa Davao 


Pakana ng rehimeng US-Macapagal-Arroyo ang mga pambobomba sa Davao upang 
bigyan-daan ang ibayong paghaharing militar at imperyalistang interbensyon 


at noong Marso 4 sa Davao City: ang rehimeng US- 

Macapagal-Arroyo. 

Nitong Abril 3, isang bomba ang pinasabog sa pier 
ng Sasa sa Davao City na ikinamatay ng 16 katao. 
Ilang oras pagkatapos nito, apat na moske roon ang 
pinasabog at pinagbabaril at sumabog ang iba pang 
bomba sa ibang bahagi ng Mindanao. Mahigit 20 
naman ang namatay sa pambobomba sa paliparan ng 
Davao City noong Marso 4. 

Tisa rin ang layunin ng ganitong paghahasik ng 
terorismo at pamiminsala sa mamamayan: ang likhain 
ang kundisyon para sa pagpapatindi ng represyon at 
imperyalistang interbensyon sa Pilipinas.Nais 
palabasin ng rehimen na ang mga pagpapasabog na 
ito ay kagagawan ng mga Moro--at sa partikular--ng 
Moro Islamic Liberation Front, kasabwat umano ang 
Abu Sayyaf, al Qaida at Jemaah Islamiah. Naglubid rin 
ang rehimen ng istorya na kasabwat din ang Bagong 
Hukbong Bayan sa pagbobomba noong Marso 4 at 
mga kasunod nito. Layunin din ng rehimen 
bigyang-katwiran ang pagkakategorisang 
“terorista” ang MILF at BHB at isabotahe ang 
usapang pangkapayapaan sa pagitan ng 
gubyerno at mga rebolusyonaryong pwersa. 

Para lalong patingkarin ang habi ng nilubid 
na istorya na mga Moro ang nasa likod ng mga 
ito, ang mga aktwal na nagpakana ng mga 
krimeng ito ay nagbibintang sa kung sinu- 
sinong Moro. Kagyat pagkatapos ng 
pambobomba noong Marso 4, nagpalitaw 
ang rehimen ng halatang-halatang 
pekeng sulat ni Hamsiraji Sali ng Abu 
Sayyaf para palabasing ang MILF at BHB 
ay kinasabwat ng Abu Sayyaf sa mga pambobomba. 
Pinagbintangan din na “suicide bomber” ang isang 
natamaan ng bomba at namatay na inosenteng Moro 
kahit na sumusundo lamang siya sa darating na 
kamag-anak. Walang kaabug-abog na nanghuli pa ang 
rehimen ng siyam na sibilyang Moro na umano'y mga 
pwersa ng MILF. Idinagdag na lamang sa senaryo 
nitong Abril 3 ang pambobomba at pamamaril sa mga 
moske para palabasing may mga di Moro na 
gumaganti lamang sa pambobomba ng mga Moro. 
Mahigit 50 na ang inarestong mga Morong sibilyan at 


[k ang nagpakana ng pambobomba nitong Abril 3 


mayroon pang limang dinukot at nawawala. 

Ang mga teroristang karahasan at pakanang ito ay 
pagpapatuloy lamang ng planong binuo ng Pentagon 
at CIA at iniatas ni US Defense Sec. Donald Rumsfeld 
kay Defense Sec. Angelo Reyes nang bumisita ang huli 
sa US ilang araw bago ang pambobomba sa paliparan 
ng Davao. Ang paglilikha ng ganitong mga pakana ay 
tulak ng desperadong paghahanap ng mga katwiran 
upang malampasan ang malakas na protesta at 
maikutan ang pagbabawal sa sariling konstitusyon ng 
gubyerno sa paglahok ng mga tropang Amerikano sa 
kombat sa Pilipinas. Nais ng US na ituon ang kanilang 
mga pwersa sa BHB at MILF/BIAF. 

Makapal ang mukha ni Gloria Macapagal-Arroyo na 
ginamit ang naturang trahedya 
para sa pansariling pagpapabango. 

Ipokritang ibibigay pa 

diumano niya ang P1 milyong 

pondong nakalaan sa 
engrandeng selebrasyon ng 


st 
ST 
kanyang kaarawan 


bilang pabuya sa paghahabol sa mga salarin. 

Isang araw pagkatapos ng pambobomba, 
idineklara ni Arroyo ang pag-iral ng “state of lawless 
violence” (kalagayan ng karahasang walang 
sinasantong batas) sa hindi lamang sa Davao kundi sa 
buong Rehiyon 11 at 12. Nais ng rehimen na 
isangkalan ang pangyayari para maisabatas na ang 
matagal nang itinutulak ng US at ng Malakanyang na 
mga pasistang panukalang batas tulad ng Anti- 
Terrorism Bill at National ID System. AB 

Nandito na naman ba 
si Michael Meiring? 


A ng mga “teroristang pambobomba” nitong Marso 
at Abril sa Davao, ang magkakasunod na pagpa- 
pasabog ng mga moske at iba pang pampublikong 
lugar sa Mindanao, at maging ng mga pagpapasabog 
noong nakaraang taon sa Metro Manila ay kagagawan 
ng mga taong tumatanggap ng mga utos mula sa mga 
ahensya ng US at Malakanyang. Isa sa mga taong ito 
si Michael Terrence Meiring. 

Sino si Michael Meiring? Isa siyang Amerikanong 
eksperto sa mga pasabog na ahente ng Central 
Intelligence Agency. Kumikilos siya sa ilalim ng 
direksyon ng mga ahensyang US at mga katuwang na 
ahensya sa Pilipinas. 

Noong Mayo 16, 2002, nalantad ang modus 
operandi ni Meiring nang kinailangan siyang dalhin 
sa isang ospital sa Davao matapos siyang masabugan 
ng inihahanda niyang bomba. Nasa loob siya noon ng 
kanyang kwarto sa Evergreen Hotel sa Davao City. 
Tumampok ito sa balita dahil naganap ang aksidente 
sa gitna ng mga “teroristang pambobomba” noon sa 
iba't ibang bahagi ng Mindanao. 

Bago lubusang malantad, dali-daling kinuha sa 
Davao si Meiring ng mga ahente ng National Security 
Agency, isang ahensyang direktang nakapailalim sa 
Malakanyang, at ng US Federal Bureau of 
Investigation. Pagdating ng Maynila, kaagad siyang 
itinago ng US embassy at agad na inilipad sa US 
naval base sa San Diego, California. Ang kanyang mga 
bayarin sa ospital sa Davao ay inareglo na lamang ni 
Vice Consul Michael Newbill ng US embassy. 

Mahigit sampung taon nang nasa Pilipinas si 
Meiring. May isang taong bumase siya sa Metro 
Manila at hilagang Luzon. Subalit sa kalakhan ng 
panahon ay nakabase siya sa Mindanao. 

Marami siyang inarmasan at tinuruan ng 
paggamit ng mga pasabog sa Mindanao. Mahigpit 
ang kuneksyon niya sa Abu Sayyaf na karaniwang 
nagpapabili sa kanya ng mga sandata, gamit ang mga 
US Federal Reserve notes na nakamkam sa 
kidnapping. 

Naging mahalaga si Meiring sa pamunuan sa 
militar ng US at Pilipinas para sa sikretong 
pagkokoordina ng mga “teroristang pambobomba” sa 
Mindanao noong nakaraang taon. Sa muling 
paghahasik ng lagim ng US at ng rehimen, mistulang 
narito na naman si Meiring sa Pilipinas. Ag 

MGA ULAT KORESPONSAL p : q 


Presyo ng saging, 
napataas 


Maou na napataas 
ng mga magsasaka ng 


Sentral Mindanao ang 
presyo ng saging mula 
P5-8 tungong P6-9 
bawat kilo. Nagawa 
ito ng mga magsasa- 
ka sa Misamis : 
Oriental noong 
nakaraang taon sa pamam- 
agitan ng sama-samang pagk- 
ilos at pakikipagkumprontasyon sa mga komer- 
syante-usurero na nasa lugar. 

Mula sa iisang bayan lamang sa hilagang 
silangang Misamis Oriental, lumawak ang kam- 
panya at sinaklaw nito ang limang bayan. 
Dahil sa kawastuan ng dinadalang panawagan, 
nakabig ng mga magsasaka ang suporta ng 
mga propesyunal, ng lokal na pamahalaan, ng 
kinatawan ng Department of Agriculture at 
maging ng hepe ng Philippine National Police. 

Nakabig rin nila ang ilang mga “buyer” at 
mga may-ari ng posteng imbakan ng saging sa 
mga baryo dulot ng kanilang sustenido at 
masaklaw na pangangampanya. Ginamit nila 
ang radyo at iba pang mas midya para maabot 
kahit ang mga lugar na hindi na saklaw ng 
kanilang organisasyon. 

Mahigit 200 magsasaka ang sumama sa 
pakikipagkumprontasyon sa apat na malala- 
king komersyante-usurero. Hindi kaagad-agad 
nakamit ng mga magsasaka ang iginiit na 
pisong pagtaas ng presyo. 

Tahasang tumanggi ang isa sa mga komer- 
syante-usurero at ang iba naman ay hindi agad 
nagbigay ng katiyakang itataas nila ang 
presyo. Ngunit dahil determinado ang mga 
magsasaka, nagkaisa silang hindi magbebenta 
sa sinumang komersyante-usurerong hindi 

magtataas ng presyo. Dahil dito, 
sa kalaunan ay napwersa ang 
mga komersyante-usurero na 
itaas ang presyo. Umabot ng 
mahigit isang buwan ang paki- 
kibaka para rito. AG] 


È : q MGA ULAT KORESPONSAL 


Isang tagumpay sa 
propaganda at edukasyon 


Dumadagundong ang isang bagong 
rebolusyonaryong programang panradyo sa Kabikulan 


sang tagumpay ang 
IESS ng rehiyong Bikol 

ng rebolusyonaryong brodkas. 
Simula noong nagdaang taon, ini- 
labas ang Dagundong ng Bikol, 
isang rebolusyonaryong pro- 
gramang panradyo. Layunin nitong 
ilinaw at palaganapin sa 
mamamayan ng rehiyon ang re- 
bolusyonaryong paninindigang 
pampulitika at kultura. 
Pinalalaganap ang Dagundong sa 
pamamagitan ng compact disk o 
CD. 

Nahahati sa ilang bahagi ang 
programa ng Dagundong. Pi- 
nakatampok sa mga ito ang 
Tudlang Talakayan, na tumatalakay 
at sumusuri sa pinakamaiinit na 
mga isyu sa rehiyon, sa bansa at sa 
ibayong dagat. 

Sa unang brodkas ng Tudlang 
Talakayan, tinalakay ang todo- 
gerang inilulunsad ng rehimeng 
Macapagal-Arroyo, ang armadong 
interbensyon ng US sa Pilipinas at 
ang pagdedeklarang “terorista” 
ang PKP-BHB-NDPF. Sinasalitan ng 
rebolusyonaryo at progresibong 
mga awitin ang masiglang 
talakayan upang maging mas 
kaiga-igaya ang programa. 

May bahagi ring pinamagatang 
Dalugi kan Rebolusyon (Punla ng 
Rebolusyon) na naglalaman ng 
mga rebolusyonaryong likhang sin- 
ing at pampanitikan. 

Sa bahaging Sulo ng Pa- 
kikibaka, ibinalita ang pinakamai- 


init na pangyayari sa iba't 
ibang larangan at prubinsya 
sa rehiyon. Mainam din ang 
bahaging Sulo-Syensya, na 
naglalaman ng “syentipi- 
kong pagsusuri tungkol sa 
ating kalikasan at sa mga 


DAGUNDONG 
NG BIKOL 


unang brodkast 


Oktubre 10, 2002 


bagong kaalaman at 
teknolohiya na may kabuluhan sa 
buhay at paglaban ng kalakhang 
masang magsasaka”. Ang mga im- 
pormasyong tinatalakay sa bahag- 
ing ito ay nakapagpapayaman sa 
kaalaman ng mga kasama at masa. 

Ikinalulugod ng mga kasama at 
masa ang bahaging pinamagatang 
Agi-agi sa Buhay asin Pakikibaka ni 
Daday (Kwento ng Buhay at Pakiki- 
baka ni Daday), isang dula tungkol 
sa isang sampung taong gulang na 
bata. Sa unang brodkas, isinadula 
ang kabiguan ng isang special in- 
telligence team ng kaaway na pag- 
panggapan si Daday na sila'y isang 
yunit ng BHB. Bukod sa likas na 
bisa ng dula sa pagpopropaganda, 
nagawa rin itong kasiya-siya sa 
pamamagitan ng mga eksenang 
katatawanan. 

Ayon sa istap na gumawa ng 
brodkas, simple lamang ang prose- 
so ng produksyon ng Dagundong ng 
Bikol. Iilang kagamitan lamang na 
madaling makuha ang kinailangan 
nila. Ginamit nila ang mga com- 
puter program na Cool Edit Pro para 
sa pag-eedit ng brodkas, Band in a 
Box para sa sound effects at Wave- 
MP3 Converter para isalin ang pro- 


dukto sa pormat na MP3. Gumamit 
din sila ng saligang mga kagami- 
tang pang-audio tulad ng bi-direc- 
tional microphone, recorder at iba 
pa. 

Bukod sa istap na nakatutok sa 
gawaing propaganda ng rehiyon, 
maraming mga kasama ang nagtu- 
tulung-tulong sa paglikha ng iba't 
ibang bahagi ng Dagundong. 

Ang Dagundong ng Bikol ay 
mahusay na pagtugon sa panawa- 
gan ng Partido na ibayong paghu- 
sayin at pasaklawin ang gawaing 
propaganda at edukasyon. Pagtali- 
ma ito sa mahigpit na pangangai- 
langang palaganapin ang mahaha- 
lagang impormasyon at pagsusuri 
sa mga isyu at ang rebolusyonar- 
yong kultura. 

Bukod sa mga pahayagan at iba 
pang mga babasahin, mga video 
cassette at CD at iba pang instru- 
mento sa propaganda at eduka- 
syon, ang pagtutuluy-tuloy ng 
brodkas ay lalong magtataas sa 
antas ng kamulatan at militansya 
ng masa at mga kasama at ibayong 
makatutulong sa pagsusulong ng 


rebolusyon. 
JAB] 

MGA ULAT KORESPONSAL p : q 


Cassava Plantation Project 


Higit pang pa 


at pagsasamantala 
sa mga magsasaka 


W “Proyektong Kasaba” 


Project) na pwersahang ipinatupad 


Cojuangco sa timog-kanlurang Isabela. Sa ilalim ng proyekto, 
itrinansporma ang maliliit na sakahan sa Isabela tungo sa 
isang malaking plantasyon ng kamoteng kahoy para sa gamit 


ng iba't ibang negosyo ni Cojuangco. 


Kasabwat ang warlord-buru- 
kratikong angkan ng mga Dy, 
inagaw ni Cojuangco ang 150,000 
ektaryang lupa sa 11 bayan ng 
Isabela (Mallig, Quezon, Sta. 
Maria, Cabagan, Delfin Albano, 
Quirino, Sto. Tomas, Ilagan, 
Aurora, Gamu at Burgos) para 
gamitin sa “proyektong kasaba”. 
Ito na marahil ang pinakamalaking 
kaso ng pang-aagaw ng lupa sa 
kasaysayan ng papet na republika. 
Sa kagyat, balak ni Cojuangco na 
pasakalwin sa 250,000 ang 
plantasyon. Sa hinaharap, hindi 
malayong umabot pa ito sa isang 
milyong ektarya. Sa ngayon, 
mayroon na itong kontrata sa mga 
magsasaka at lokal na pamahalaan 
sa Quirino at Cagayan para 
magtanim din ng kasaba. 

Sa Isabela pa lamang, aabot ng 
100,000 magsasaka ang maapek- 
tuhan sa proyektong ito. Sa 
kagyat, mawawalan ng lupa ang 
mahigit 30,000 magsasaka. Kara- 
mihan sa kanila ay ilang dekada 
nang nagbubungkal sa lupang 
kinategoryang mga pampublikong 
lupaing “tiwangwang”. Buu-buong 
sinaklaw ang mga ito ni Cojuangco. 
Sa Mallig, sinaklaw din nito ang 

alang idinulot kundi kawalan ng lupa, kahirapan, 
malawakang kagutuman at ibayong militarisasyon 


hirap # 


a 
a PN 


(Cassava Plantation 
ni Eduardo “Danding” 


y) 
a F 
a 
A kn k 
4 y iy 
I. 
/ Pa 


817 ektaryang relokasyon ng 
mahigit 100 pamilyang biktima ng 
pagsabog ng Pinatubo at itinalaga 
roon noong 1991. 


ISKEMANG KORPORATIBA. Upang 
lubusang mapailalim sa kontrol ni 
Cojuangco. ang mga lupain, 
ipinaiilalim ng Department of 
Agrarian Reform sa “corporative 
scheme” ang lahat ng 250,000 
ektarya. Para sa iskemang ito, 
itinayo ang isang bogus na 
kooperatiba, ang Valley Planters 
Development Corporation (VAP- 
DECO), na sumaklaw sa lahat ng 
umaangkin at nagmamay-ari ng 
lupain. Bagamat sa papel ay nasa 
pangalan pa rin ng mga indibidwal 
na magsasaka ang kanilang lupain, 
sa katunaya'y ipinasuko na sa San 
Miguel Corporation-Cassava Plant- 
ation Project (SMCCPP) ang 
kanilang indibidwal na karapatan 
sa lupa kapalit ng pagiging 
myembro sa VAPDECO. Kapalit nito, 
tatanggap sila ng kakarampot at 
walang kwentang sapi (shares) ng 
VAPDECO. Ang SMCCPP ang tatayo 
bilang solong kasosyo ng VAPDECO. 

Bagamat sa pangunahin ay 
proyekto ito ng isang pribadong 


kumpanya, ” manggagaling sa 
gubyerno sa pamamagitan ng Land 


Bank of the Philippines ang 
pondong ipauutang sa mga 
magsasaka. Babayaran ng mga 


magsasaka ang mga utang na ito 
sa napakataas na interes na 36% 
tuwing anihan. Awtomatikong 
aawasin sa ibabayad ng SMCCCP sa 
VAPDECO ang mga utang ng 
magsasaka. Ang matitirang pondo 
na lamang ang paghati-hatian ng 
bawat magsasaka. 

Tanging kamoteng-kahoy ang 
pwedeng itanim sa sasaklawing 
lupain. At lahat ng ani ay sa 
SMCCPP lamang pwedeng ibenta. 
Ang kamote ay iproproseso ng SMC 
para sa arina, sangkap ng ice cream 
at alak, sangkap para sa paggawa 
ng pakain sa manok, baboy at isda 
na kalakhan ay para sa eksport. 
Magtatayo ng apat na flour mills at 
feed mills sa Isabela para sa 
pagpoproseso nito. Ipinaubaya 
naman sa mga lokal na yunit ng 
gubyerno ang paggawa ng mga 
imprastruktura tulad ng mga 
kalsada at patubig. 

MW MATATAGUMPAY NA OPENSIBA NG BHB 


Labanan sa Bulacan: 7 patay, 11 sugatan sa kaaway 


MATAGUMPAY NA NABALIKTAD NG 
BHB-Eastern Bulacan ang tangkang 
pangungubkob ng magkasanib na 
pwersa ng PNP at AFP noong Marso 
29 sa Angat, Bulacan. Pitong sun- 
dalo ang napatay at labing isa pa 
ang nasugatan sa hanay ng 
kaaway. Dalawang Pulang 
mandirigma ang namartir. 
Nakatipon sa araw na iyon ang 
isang 25-kataong platun ng BHB- 
Eastern Bulacan sa Pulong Yantok, 
Angat upang maglunsad ng pag- 
aaral at pagdiriwang sa okasyon ng 
ika-34 anibersaryo ng BHB. Alas- 


bentahe silang pusisyon kaya una 
silang nakapagpaputok sa kaaway. 

Sa kabila ng superyor na armas 
at mas malaking bilang ng pwersa 
ng kaaway, namantine ng BHB ang 
inisyatiba sa buong labanan. 
Nakakumpiska ang mga Pulang 
mandirigma ng anim na M16, isang 
.45 pistola at anim na bandooleer 
ng mga bala. Liban sa dalawang 
mandirigma na agad na namartir, 
ligtas na nakaatras ang iba pang 
mga kasama. Walang katuturan ang 
paghahabol umano sa kanila ng 
mga pulis hanggang Barangay 


Chief Inspector Expedito Delgado, 
haliling direktor ng 305th PMG. 
Kabilang naman sa mga sugatan 
sina Supt. Fernando Villanueva, 
kumander ng 305th PMG ng PNP, 
na tinamaan sa kanang tainga at 
kanang balikat, si Insp. Lauro 
Apostol ng Meycauayan PNP, Insp. 
Solomon ng Special Action Force 
ng PNP at Capt. Mario Marron ng 
56th IB PA. 

Kinilala at pinararangalan ng 
buong kilusan ang kabayanihan ng 
dalawang martir na sina Arnel San 
Juan (Ka Gerald) at Norbel Ortega 


5:30 ng umaga nang una nilang 
namataan ang papalapit na mga 
pwersa ng pulis at sundalo. Nasa 


bayan ng Pandi. 
Kabilang sa 


Matandang Sili at Engkanto, sa 


(Ka Cani). Pinaabutan din ng 
taimtim na pakikiramay ang 


mga namatay si kanilang mga mahal sa buhay. 

MALAKING GASTOS. Hindi nagkatotoo ang pangako ng 
SMCCPP na kikita ng malaki ang mga magsasaka sa 
proyekto. Sa halip, nabaon sila sa utang dahil sa laki 
ng gastos sa produksyon. Malayo sa realidad ang 
sinasabing P26,000 pinakamababang netong kikitain 
ng mga magsasaka kada ektaryang tatamnan ng 
kamoteng kahoy. 

Abot langit ang presyo ng mga kinakailangang 
mga gamit at binhi. Malaki rin ang kinakailangang 
pasahod para sa dagdag na lakas-paggawa sa mano- 
manong pagtatanim at pag-aani ng ekta-ektaryang 
kamoteng kahoy. Para sa 5.4 ektaryang lupain, aabot 
na sa P76,000 ang kakailanganing utangin ng isang 
magsasaka. Wala pa sa halagang ito ang gastos para 
sa batayang pangangailangan ng magsasaka at ng 
kanyang pamilya. 

Dagdag dito, malaking bahagi ng ani ang nasira 
dahil sa tagtuyot at pagkabalam ng pag-ani sa 
maraming lugar. Sa unang taon pa lamang ng 
proyekto, nabaon na sa napalaking utang ang mga 
magsasaka. 

Sa bayan ng Luna at Santiago, lampas na sa P1 
milyon ang utang ng mga magsasaka sa LandBank. 
Pinalalaki pa ito ng napakataas na sinisingil na 
interes. Wala ni isang sentimo rito ang napunta sa 
pangangailangan ng mga magsasaka at kanilang mga 
pamilya. 


10 


Lalong naghirap ang mga magsasaka nang 
tumanggi ang Land Bank na ilabas ang pondong 
pasahod sa mga kakatulunging manggagawang bukid 
sa pag-ani ng kamoteng kahoy. Umabot na sa P57,000 
pasahod ang hindi naibibigay ng Land Bank. Dahil 
dito, nabulok sa ilalim ng lupa ang sangkatlo ng 
kabuuang ani. 


TUMITINDING MILITARISASYON. Upang sugpuin ang 
pagtutol ng mamamayan sa proyektong kasaba, 
ginagamit ni Cojuangco at ng kanyang mga kasabwat 
ang reaksyunaryong militar at pulis sa rehiyon upang 
maghasik ng lagim at pananakot. Nakapagtala na ng 
11 kaso ng malubhang pagbabanta ng militar at pulis 
ang lokal na samahan ng mga magsasaka roon. 

Dalawang batalyon ang itinalaga at nagtayo ng 
mga kampo ang mga bayan ng Delfin Albano, 
Santiago at Mallig. Isa pang kampo ang itatayo sa 
Sta. Isabel, Ilagan. Sa timog-kanlurang Isabela, batas 
militar ang nananaig. Dito, ipinataw na ang curfew at 
itinayo ang mga tsekpoynt. Walang anumang 
karapatan ang mga magsasaka na mag-ipon. 
Tinitiktikan, tinatakot at binabantaan ang sinumang 
nangangahas magpahayag ng pagtutol. 

Gayunman, buo ang loob ng mga magsasaka roon na 
paigtingin ang mga protesta laban sa pangangamkam ni 
Cojuangco at kanyang mga kasapakat. Noon pa ma'y tutol 
na ang mga magsasaka sa proyekto. Handa rin silang 
harapin ang anumang panggigipit ng militar at pulis. Œ 

MATATAGUMPAY NA OPENSIBA NG BHB Jey 


Sa ibang dako ng bansa... 


NAGING MATAGUMPAY ANG PAGLULUNSAD NG 
mga taktikal na opensiba sa iba't ibang dako ng 
bansa kasabay ng paggunita sa ika-34 na 
anibersaryo ng BHB. Labinlima ang patay sa 
mga tropa ng AFP sa mga sagupaan laban sa 
Bagong Hukbong Bayan (BHB) mula ikalawang 
hati ng Marso. 

Oriental Mindoro. Tinambangan at napatay 
ng BHB noong Marso 22 ang limang sundalo ng 
68th IB ng Philippine Army (PA) sa 
Pinamalayan. Nasamsam sa kanila ang apat na 
M16 armalayt at isang M203 grenade launcher. 

Pinasabugan ng bomba ang kanilang 
sasakyan na ikinamatay agad ng apat na tropa, 
kabilang ang kanilang kumander. Ang isang 
sugatan ay napag-alamang napatay din. 

Noon namang gabi ng Marso 27 sa 
Bongabon, inambus ang isang platun ng 16th 
IBPA at Task Force Arrowhead sa Sitio Balite, 
Barangay Hagan. Patay kaagad ang isang 
sundalo habang ang isa ay nalagutan ng 
hininga bago makarating sa Roxas District 
Hospital. 

Palawan. Patay ang isang CAFGU at sugatan 
ang isang kasapi ng 2nd Marine Battalion 
Landing Team ng Philippine Marines nang 
maengkwentro nito ang BHB sa Barangay San 
Rafael, Puerto Princesa City noong Marso 26. 

Bohol. Dalawang sundalo ang dinala sa 
Central Command Hospital sa Camp Lapu-Lapu, 
Cebu City noong Marso 28 nang makasagupa 
nila ang mga Pulang gerilya sa Sitio Masingin, 
Barangay Tabuk, bayan ng Danao. Sa binti ang 
tama ng sarhento ng 6th Special Forces 
Battalion habang ang isang tropa ng Charlie 
Coy, 15th IBPA ay sa kaliwang paa. Dalawang 
araw lamang ito makaraang isang sundalo ang 
napatay sa Sitio Penducon, Barangay Cabatuan, 
Danao. 

Bukidnon. Tatlong sundalo ng 31st Special 
Forces Battalion at isang CAFGU ang napatay sa 
ambus sa Barangay Dao, San Fernando noong 
ika-34 kaarawan ng pagkatatag ng BHB. Nasawi 
ang isang Pulang mandirigma sa labanang ito. 

Albay. Inambus ng BHB ang 
nagpapatrulyang 22nd IBPA sa Barangay 
Tababo, Pio Duran noong hapon ng Marso 30. 
Sa unang bugso ng mga putok, tinamaan at 
agad na namatay ang isang sundalo. 

Libu-libo, dumalo sa libing ni Ka Bob 

Umabot sa 2,500 mamamayan ang dumalo sa libing ni 
Ismaelito "Ka Bob" Giganto sa Tapaz, Capiz noong Marso 
29. Namartir si Ka Bob, kumander ng Jose Percival 
Estocado Command, sa inilunsad na operasyong 
pananambang ng BHB noong Pebrero 24. Sa operasyong 
ito, napatay ang pitong sundalo ng SOT ng Task Force 
Panay sa Barangay Daan Sur, Tapaz. 

Karamihan sa nakipaglibing ay nakadamit pula bilang 
pakikiisa sa rebolusyonaryong kilusan at pakikidalamhati 
sa kamatayan ng isang rebolusyonaryo. Dala-dala ng mga 
kamag-anak ni Ka Bob ang mga bandila ng PKP at BHB. 
Binasa sa libing ang mga pahayag ng Coronacion "Waling- 
Waling" Chiva Command ng Isla ng Panay at ng Jose 
Percival Estocado Command-Central Front. 


Ebakwasyon sa Mindanao, lumalala 

Dumadami ang bilang ng mga refugee sa Mindanao. Sa 
huling talaan, nilampasan na nito ang nagdaang mga 
rekord ng mga nagsisilikas sa isla bunga ng mga gera sa 
nakaraang limang taon. 

Sa loob lamang ng dalawang buwan, umaabot na sa 
122,114 ang mga nagsilikas. Karamihan dito ay mula sa 
Autonomous Region of Muslim Mindanao (ARMM), North 
Cotabato at Sultan Kudarat. 

Sa mga refugee center ng Pikit, North Cotabato pa 
lamang, aabot na sa 47,000 ang mga bakwet. Kabilang 
dito ang 15,000 bata. Sa pinakahuling talaan, mayroong 
36 bata ang namatay dito, 13 ang nadagdag nitong Abril 
2. Aabot naman sa 366 bata ang nasa mga ospital sanhi ng 
iba't ibang karamdaman. 


Pasada sa mga balita 


Pag-alok ng himpapawid sa gera, binatikos 

Binatikos ng mga pulitiko, personahe at iba pang 
sektor ang pag-alok ni Arroyo sa US na gamitin ang 
himpapawid ng Pilipinas bilang suporta sa pagsalakay ng 
US sa Iraq. Ang alok ay ginawa ni Arroyo noong Marso 22. 
Kinutya siya sa "sobrang sabik" na pagsuporta sa 
gubyernong US. 


Renato Constantino, pinarangalan 

Pinarangalan si Renato Constantino, bantog na 
nasyunalistang istoryan, manunulat at edukador, noong 
Marso 10, 2003 sa okasyon ng kanyang ika-84 na 
kaarawan. Ginanap ang pagtitipon sa Bahay Kalayaan, sa 
UP Diliman. Nagtalumpati doon ang mga pulitiko at 
aktibista na nagbigay-diin sa patuloy na kabuluhan ng 
nasyunalismo sa harap ng lalong paghigpit ng dayuhang 
kontrol sa Pilipinas. 

Petisyon ng Meralco, pinaburan ng gubyerno 

Binigyan ng Senado noong Marso 20 ng 50 prankisa 
sa distribusyon ng kuryente ang Manila Electric 
Company (Meralco). Ang bawat prankisa ay tatagal 
nang 25-taon. Sa desisyong ito, lalong sasaklaw ang 
kontrol ng Meralco sa distribusyon ng kuryente sa 
karamihang lugar sa Luzon. Isang araw pagkalipas, 
pinaburan din ng Energy Regulatory Commission ang 
petisyon ng Meralco para sa "unbundling" o 
paghihiwa-hiwalay ng iba't ibang mga aytem sa singil 
sa kuryente. Tinatayang aabot sa 13 sentimos bawat 
kilowatt-hour ang itataas ng singil ng kuryente dahil 
dito. 


Kasong Kuratong Baleleng, binuhay 

Ipinag-utos ng Korte Suprema nitong Abril 1 na 
muling buksan at kagyat na resolbahin ang kasong 
multiple-murder laban kay Gen. Panfilo Lacson kaugnay 
ng sinasabing pagpatay sa mga myembro ng Kuratong 
Baleleng Gang noong 1995. Si Lacson noon ang hepe 
ng task force ng Philippine National Police laban 
umano sa kidnapping. Bago nito, idineklara ni Lacson 
ang intensyon niyang tumakbo bilang presidente sa 
eleksyong 2004. 


Kasong libelo, isasampa ng Bayan Muna 

Magsasampa ng kasong libelo ang partidong Bayan 
Muna laban sa istasyon ng telebisyong RPN-9. Ito ay 
kaugnay ng pagpapalabas noong Abril 3 ng isang 
dokumentaryong naglarawan sa Bayan Muna bilang 
isang "front organization" ng Partido Komunista ng 
Pilipinas. Iginiit ng Bayan Muna na ito ay isang 
lehitimong organisasyon. 


Gen. Abaya, bagong hepe ng AFP 

Hihirangin ni Presidente Macapagal-Arroyo sa Abril 
8 si Lt. Gen. Narciso Abaya bilang bagong hepe ng AFP. 
Si Abaya ay kasalukuyang hepe ng Southern Command 
ng AFP. 


Nakamamatay na sakit 

Aaabot na sa 15 katao, kabilang ang isang Pilipino, 
ang namatay sa bagong sakit na SARS o Severe Acute 
Respiratory Syndrome sa Hongkong. Unang lumitaw 
ang sakit na SARS sa Guangdong, China noong 
Nobyembre 2002 at umabot noong Pebrero sa 
Hongkong. May mga kaso na ng SARS hanggang sa 
Europe at Canada. Pinag-aaralan pa ng mga 
espesyalista ang gamot sa sakit na ito. 

North Korea, naghahanda 
para sa agresyon ng US 


SA HARAP. NG PATULOY NA 
panggigipit at bantang militar ng 
US, iginiit ng North Korea noong 
nakaraang (Oktubre ang karapatan nitong 
magkaroon ng mga armas nukleyar. Batid nito na 
ang pagkakaroon ng kapasidad na lumikha ng 
gayong mga armas ang tanging makapipigil sa 
mapanalakay at mapanakop na tunguhin ng 
imperyalismong US. Hindi malayong isunod na 
gerahin ng US alinman sa Iran at North Korea, na 
noong Enero 2002 ay inihanay nito sa Iraq bilang 
"sentro ng kasamaan". 

Noong Enero 2003, tumiwalag na ang North 
Korea sa Nuclear Non-proliferation Treaty, isang 
kasunduang internasyunal na makaisang-panig na 
nagbibigay sa mga makapangyarihang bansa ng 
eksklusibong karapatang magkaroon ng mga 
armas nukleyar. Tinangka ng US na ipitin ang 
gubyerno ng bansa sa pamamagitan ng sari-saring 
pananakot at banta. Inakusahan ito ng US noong 
Oktubre ng aktibong paglikha ng mga armas 
nukleyar. 

Kagaya ng ginawa nito sa Iraq noon, 
pinepresyur ngayon ng US ang North Korea na 
ipailalim sa inspeksyon ang sinasabing mga 
pasilidad sa paglikha ng mga sandatang nukleyar 
at upang pwersahin itong magdisarma. Para rito, 
pinalalaki na ng imperyalista ang pwersang 
militar nito sa Japan at South Korea at pinag- 
iibayo ang pang-eespiya sa North Korea. 

Hindi nagkakampante ang North Korea. 
Inihahanda nito ang sandatahang lakas at ang 
mamamayan sa posibilidad na ang bansa na 
gegerahin ng US kasunod ng Iraq. Nagbabala na 
rin ang North Korea nitong Marso 26 na kakalas na 
ito sa armistice na pinagkasunduan noong 1953 
kung hindi ititigil ng US ang armadong 
probokasyon. Ang naturang armistice o tigil- 
putukan ay pansamantalang kaayusan upang 
bigyang-daan ang resolusyon ng Korean War 
noong dekada 1950. 

Nitong Marso 29, nagpahayag ang North Korea 
na tututulan nito ang lahat ng presyur na 
magpainspeksyon o magdisarma. Tinukoy nito na 
ang kasalukuyang sinasapit ng Iraq ay bunga ng 
pagpapadaig nito noon sa presyur ng mga 
imperyalista. 

